**FLAG QUEST - off-game regler + XP**

Ved spilstop vil der tilgå XP den gruppering som afleverer flag ved tjek-ud;

* Sine to egne flag → 2XP
* Et af hvert flag → 5XP
* Alle seks flag → 12XP

*Gruppering definition + lejr regler:*

* En gruppe er defineret ved 3 eller flere personer, som bærer samme fraktionsfarve og holder sammen→ hvilket betyder at det kun er grupperingen, der får XP’en og ikke alle der bærer samme farve som grupperingen.
* Grupperingen skal have en lejr gyldig lejr, der som minimum er opbygget af en presenning el.lign. så man faktisk kan se den er der.

*Regler ift. flagene:*

* De skal være stationære i en lejr, tilhørende grupperingen - man må altså ikke have dem på sig andet end når man fragter dem fra et sted til et andet.
* De skal ikke være umulige at få øje på.
* De kan erhverves ved ærlig eller uærlig kamp, list, lusk eller snyd.

**Historie:**

For mange år siden, umiddelbart efter den offentlige henrettelse af gerningsmanden bag mordet på dronning Nylora, gik rygterne højt og lavt om gruppen, der kaldte sig “Blodbrødrene”. Specielt var de eftertragtet af kong Dreagan på grund af drabet på hans kone - men de blev også specielt eftertragtet, fordi rygterne sagde at de var ude efter seks uhyggeligt magiske flag. Disse flag skulle efter sigende (når de alle seks er samlet) have kræfterne til, i et dertil indrettet ritual, at heale ethvert sår og enhver skade man måtte have. Selvfølgelig ikke uden smerte, men kræftfuldt ikke sandt?

Nåh, men tilbage til historien. Flagene blev for mange år siden gemt og begravet i nogle ruiner nær og omkring byen, *Larnvick*. Disse “Blodsbrødre” skulle så have udtrykt et klart ønske om at få alle flagene indleveret, og derfor have sendt en hemmelig repræsentant fra deres mystiske orden til området. Og skulle man indlevere nogle af flagene til repræsentanten, ville man blive belønnet i rigelige mængder.

Af samme grund har kong Dreagan også sat en dusør på disse flag, eftersom han ikke ønsker at flagene og deres kræfter skal ende hos “Blodbrødrene”. Derfor tilbyder han også belønning til dem som indleverer nogle af flagene til en af hans inkvisitorer i området.

Men hvem af de to magter, der ender med flagene kan jeg endnu ikke fortælle... for ingen af magterne har endnu formået at få de eftertragtede flag indleveret i deres gemakker.

*(Ønsker man mere baggrundsinformation om denne quest, kan det anbefales at læse baggrundshistorien).*